ddrg/super_eurlex huggingface dataset:
Απόφαση ληφθείσα διά κοινής συμφωνίας, σε επίπεδο αρχηγών κρατών και κυβερνήσεων, από τις κυβερνήσεις των κρατών μελών που έχουν υιοθετήσει το ευρώ

της 16ης Οκτωβρίου 2003

όσον αφορά το διορισμό του προέδρου της Ευρωπαϊκής Κεντρικής Τράπεζας

(2003/767/ΕΚ)

ΟΙ ΑΡΧΗΓΟΙ ΤΩΝ ΚΡΑΤΩΝ ΚΑΙ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΠΟΥ ΕΧΟΥΝ ΥΙΟΘΕΤΗΣΕΙ ΤΟ ΕΥΡΩ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 112 παράγραφος 2 στοιχείο β) και το άρθρο 122 παράγραφος 4, καθώς και το άρθρο 11, παράγραφος 2 και 43, παράγραφος 3 του πρωτοκόλλου για το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας,

τη σύσταση του Συμβουλίου(1),

τη γνώμη του Ευρωπαϊκού Κοινοβουλίου(2),

τη γνώμη του Συμβουλίου των Διοικητών της Ευρωπαϊκής Κεντρικής Τράπεζας(3),

Εκτιμώντας τα ακόλουθα:

(1) O κ. Wim Duisenberg, πρόεδρος της Ευρωπαϊκής Κεντρικής Τράπεζας, ανακοίνωσε με επιστολή της 9ης Ιανουαρίου 2003 προς τον Γενικό Γραμματέα του Συμβουλίου της Ευρωπαϊκής Ένωσης την πρόθεσή του να παραιτηθεί από την προεδρία της Τράπεζας από τις 9 Ιουλίου 2003.

(2) Mε επιστολή της 17ης Απριλίου 2003 προς τον πρόεδρο του Ευρωπαϊκού Συμβουλίου, ο κ. Wim Duisenberg δέχθηκε να συνεχίσει να ασκεί τα καθήκοντά του έως την ημερομηνία διορισμού του διαδόχου του,

ΑΠΟΦΑΣΊΖΟΥΝ:

Άρθρο 1

Ο κ. Jean-Claude TRICHET διορίζεται πρόεδρος της Ευρωπαϊκής Κεντρικής Τράπεζας, για θητεία οκτώ ετών, από την 1η Νοεμβρίου 2003, δεδομένου ότι η παραίτηση του κ. Wim Duisenberg έγινε δεκτή και παράγει αποτελέσματα από την ημερομηνία αυτή.

Άρθρο 2

Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

Βρυξέλλες, 16 Οκτωβρίου 2003.

Ο Πρόεδρος

S. Berlusconi

(1) ΕΕ L 181 της 19.7.2003, σ. 45.

(2) Γνώμη της 23ης Σετπεμβρίου 2003 (δεν έχει ακόμα δημοσιευθεί στην Επίσημη Εφημερίδα).

(3) ΕΕ C 187 της 7.8.2003, σ. 16.
Απόφαση των αντιπροσώπων των κυβερνήσεων των κρατών μελών

της 23ης Οκτωβρίου 2003

για τον διορισμό ενός δικαστή στο Δικαστήριο των Ευρωπαϊκών Κοινοτήτων

(2003/780/ΕΚ, Ευρατόμ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 223,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 139,

Εκτιμώντας τα ακόλουθα:

Δυνάμει των άρθρων 5 και 7 του πρωτοκόλλου περί του Οργανισμού του Δικαστηρίου και συνεπεία της παραιτήσεως του κ. David EDWARD, ενδείκνυται να διοριστεί δικαστής για το υπόλοιπο της θητείας του κ. David EDWARD,

ΑΠΟΦΑΣΙΖΟΥΝ:

Άρθρο 1

Ο κ. Konrad SCHIEMANN διορίζεται δικαστής του Δικαστηρίου των Ευρωπαϊκών Κοινοτήτων για την περίοδο από την 1η Ιανουαρίου 2004 έως τις 6 Οκτωβρίου 2006.

Άρθρο 2

Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

Βρυξέλλες, 23 Οκτωβρίου 2003.

Ο Πρόεδρος

U. Vattani
Απόφαση των αντιπροσώπων των κυβερνήσεων των κρατών μελών

της 19ης Δεκεμβρίου 2001

για τον διορισμό ενός Δικαστή στη Δικαστήριο των Ευρωπαϊκών Κοινοτήτων

(2002/43/ΕΚ, ΕΚΑΧ, Ευρατόμ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 223,

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 32β,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 139,

Εκτιμώντας τα ακόλουθα:

Δυνάμει των άρθρων 5 και 7 του πρωτοκόλλου περί του Οργανισμού του Δικαστηρίου της Ευρωπαϊκής Κοινότητας και των αντιστοίχων διατάξεων των πρωτοκόλλων περί των Οργανισμών του Δικαστηρίου της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, και συνεπεία της παραιτήσεως του κ. Lei SEVÓN, ενδείκνυται να διοριστεί Δικαστής για το υπόλοιπο της θητείας του κ. Lei SEVÓN,

ΑΠΟΦΑΣΙΖΟΥΝ:

Άρθρο 1

Ο κ. Allan ROSAS διορίζεται Δικαστής του Δικαστηρίου των Ευρωπαϊκών Κοινοτήτων, από την ημερομηνία ορκωμοσίας του έως τις 6 Οκτωβρίου 2003.

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 19 Δεκεμβρίου 2001.

Ο Πρόεδρος

F. Van Daele
Απόφαση ληφθείσα δια κοινής συμφωνίας των κυβερνήσεων των κρατών μελών που έχουν υιοθετήσει το ευρώ, σε επίπεδο αρχηγών κρατών ή κυβερνήσεων

της 23ης Μαΐου 2002

για το διορισμό του αντιπροέδρου της Ευρωπαϊκής Κεντρικής Τράπεζας

(2002/386/ΕΚ)

ΟΙ ΑΡΧΗΓΟΙ ΚΡΑΤΩΝ Ή ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ, ΤΑ ΟΠΟΙΑ ΥΙΟΘΕΤΗΣΑΝ ΤΟ ΕΥΡΩ,

Υπό την προεδρία του κ. Hosé Maria AZNAR LÓPEZ, προέδρου της κυβέρνησης του Βασιλείου της Ισπανίας,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 112 παράγραφος 2 στοιχείο β) και το άρθρο 122 παράγραφος 4, καθώς και τα άρθρα 11.2 και 43.3 του πρωτοκόλλου για το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας,

τη σύσταση του Συμβουλίου(1),

τη γνώμη του Ευρωπαϊκού Κοινοβουλίου(2),

τη γνώμη του Διοικητικού Συμβουλίου της Ευρωπαϊκής Κεντρικής Τράπεζας(3),

ΑΠΟΦΑΣΙΖΟΥΝ:

Άρθρο 1

Ο κ. Λουκάς ΠΑΠΑΔΗΜΟΣ διορίζεται αντιπρόεδρος της Ευρωπαϊκής Κεντρικής Τράπεζας, για θητεία οκτώ ετών.

Ο εν λόγω διορισμός παράγει αποτελέσματα από την 1η Ιουνίου 2002.

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 23 Μαΐου 2002.

Ο Πρόεδρος

J. M. Aznar

(1) ΕΕ L 101 της 17.4.2002, σ. 17.

(2) Γvώμη πoυ διατυπώθηκε στις 14 Μαΐου 2002 (δεν έχει ακόμη δημοσιευθεί στην Επίσημη Εφημερίδα).

(3) ΕΕ C 100 της 25.4.2002, σ. 8.
Απόφαση των αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίου

της 21ης Μαΐου 2002

για την τροποποίηση της απόφασης 2001/934/ΕΚΑΧ σχετικά με ορισμένα μέτρα που εφαρμόζονται έναντι του Καζακστάν όσον αφορά το εμπόριο ορισμένων προϊόντων σιδήρου και χάλυβα που υπάγονται στη συνθήκη ΕΚΑΧ

(2002/384/ΕΚΑΧ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

Σε συμφωνία με την Επιτροπή,

ΑΠΟΦΑΣΙΖΟΥΝ:

Άρθρο 1

Η απόφαση 2001/934/ΕΚΑΧ των αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίου, της 19ης Δεκεμβρίου 2001(1), τροποποιείται ως εξής:

- στο άρθρο 1, η φράση "Κατά την περίοδο από 1ης Ιανουαρίου 2002 έως 30 Ιουνίου 2002" αντικαθίσταται από τη φράση "Κατά την περίοδο από 1ης Ιανουαρίου 2002 έως 31 Δεκεμβρίου 2002",

- το παράρτημα ΙΙ αντικαθίσταται από το κείμενο του παραρτήματος.

Άρθρο 2

Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 21 Μαΐου 2002.

Ο Πρόεδρος

R. De Miguel

(1) ΕΕ L 345 της 29.12.2001, σ. 78.

ΠΑΡΑΡΤΗΜΑ

"ΠΑΡΑΡΤΗΜΑ II

ΠΟΣΟΣΤΩΣΕΙΣ

1 Ιανουαρίου 2002 έως 31 Δεκεμβρίου 2002

>ΘΕΣΗ ΠΙΝΑΚΑ>"
Απόφαση

της Επιτροπής των Μονίμων Αντιπροσώπων

της 15ης Μαΐου 2002

περί συστάσεως ad hoc ομάδας εργασίας υψηλού επιπέδου για τη φορολόγηση της ενέργειας

(2002/C 148/01)

Η ΕΠΙΤΡΟΠΗ ΤΩΝ ΜΟΝΙΜΩΝ ΑΝΤΙΠΡΟΣΩΠΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 207 παράγραφος 1,

τον εσωτερικό κανονισμό του Συμβουλίου, και ιδίως το άρθρο 19 παράγραφος 3,

Εκτιμώντας τα ακόλουθα:

(1) Στη Βαρκελώνη το Ευρωπαϊκό Συμβούλιο ζήτησε από το Συμβούλιο, εκ παραλλήλου με τη συμφωνία για το άνοιγμα των ενεργειακών αγορών, να καταλήξει σε συμφωνία για την έκδοση της οδηγίας για τον ενεργειακό φόρο έως το Δεκέμβριο του 2002, έχοντας κατά νου τις ανάγκες των επαγγελματιών της οδικής μεταφοράς εμπορευμάτων.

(2) Το Συμβούλιο αποφάσισε, στις 7 Μαΐου 2002, τη σύσταση ad hoc ομάδας εργασίας υψηλού επιπέδου για τη φορολόγηση της ενέργειας, με σκοπό την προετοιμασία των περαιτέρω εργασιών του Συμβουλίου προκειμένου να επιτευχθεί συναίνεση ως προς τις κατευθυντήριες γραμμές σχετικά με τη φορολόγηση των ενεργειακών προϊόντων στη σύνοδο του Συμβουλίου της 4ης Ιουνίου 2002.

ΑΠΟΦΑΣΙΖΕΙ:

Άρθρο 1

Δημιουργείται ad hoc ομάδα εργασίας υψηλού επιπέδου για τη φορολόγηση της ενέργειας (εφεξής καλούμενη "η ομάδα"), με αντικείμενο την προετοιμασία των περαιτέρω εργασιών του Συμβουλίου προκειμένου να επιτευχθεί συναίνεση ως προς τις κατευθυντήριες γραμμές σχετικά με τη φορολόγηση των ενεργειακών προϊόντων στη σύνοδο του Συμβουλίου της 4ης Ιουνίου 2002 και συμφωνία για την έκδοση της οδηγίας για τον ενεργειακό φόρο έως το Δεκέμβριο του 2002.

Άρθρο 2

Η ομάδα αποτελείται από αντιπροσώπους υψηλού επιπέδου που ορίζονται από τα κράτη μέλη. Η Επιτροπή ορίζει έναν αντιπρόσωπο υψηλού επιπέδου που θα συμμετέχει στις εργασίες της ομάδας.

Άρθρο 3

Η εντολή της ομάδας λήγει στις 31 Δεκεμβρίου 2002, εκτός αν το Συμβούλιο αποφασίσει διαφορετικά.

Άρθρο 4

Η παρούσα απόφαση αρχίζει να παράγει αποτελέσματα από την ημέρα της έκδοσής της.

Βρυξέλλες, 15 Μαΐου 2002.

Για την Επιτροπή των Μονίμων Αντιπροσώπων

Ο Πρόεδρος

F. J. Conde de Saro
Απόφαση των αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίου

της 17ης Ιουνίου 2002

για την τροποποίηση της απόφασης 2001/933/ΕΚΑΧ σχετικά με ορισμένα μέτρα που εφαρμόζονται έναντι της Ουκρανίας όσον αφορά το εμπόριο ορισμένων προϊόντων σιδήρου και χάλυβα που υπάγονται στη συνθήκη ΕΚΑΧ

(2002/476/ΕΚΑΧ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

Σε συμφωνία με την Επιτροπή,

ΑΠΟΦΑΣΙΖΟΥΝ:

Άρθρο 1

Η απόφαση 2001/933/ΕΚΑΧ των αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίου της 19ης Δεκεμβρίου 2001(1), τροποποιείται ως εξής:

- στο άρθρο 1, η φράση "κατά την περίοδο από 1ης Ιανουαρίου 2002 έως 30 Ιουνίου 2002" τροποποιείται σε "Κατά την περίοδο από 1ης Ιανουαρίου 2002 έως 31 Δεκεμβρίου 2002,",

- το παράρτημα ΙΙ αντικαθίσταται από το συνημμένο κείμενο.

Άρθρο 2

Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Λουξεμβούργο, 17 Ιουνίου 2002.

Ο Πρόεδρος

J. Piqué I Camps

(1) ΕΕ L 345 της 29.12.2001, σ. 75.

ΠΑΡΑΡΤΗΜΑ

"ΠΑΡΑΡΤΗΜΑ II

ΠΟΣΟΣΤΩΣΕΙΣ

1η Ιανουαρίου 2002-31 Δεκεμβρίου 2002

>ΘΕΣΗ ΠΙΝΑΚΑ>"
Απόφαση των αντιπροσώπων των κυβερνήσεων των κρατών μελών, συνερχομένων στο πλαίσιο του Συμβουλίου

της 20ής Δεκεμβρίου 2002

για την τροποποίηση της απόφασης των αντιπροσώπων των κυβερνήσεων των κρατών μελών συνερχομένων στο πλαίσιο του Συμβουλίου της 21ης Φεβρουαρίου 2002, σχετικά με τη σύσταση ταμείου για τη χρηματοδότηση της Συνέλευσης για το μέλλον της Ευρωπαϊκής Ένωσης και τη θέσπιση δημοσιονομικών κανόνων για τη διαχείριση του εν λόγω ταμείου

(2002/997/ΕΕ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, ΣΥΝΕΡΧΟΜΕΝΟΙ ΣΤΟ ΠΛΑΙΣΙΟ ΤΟΥ ΣΥΜΒΟΥΛΙΟΥ,

Εκτιμώντας τα ακόλουθα:

(1) Το Ευρωπαϊκό Κοινοβούλιο, το Συμβούλιο και η Επιτροπή υπέγραψαν στις 12 Δεκεμβρίου 2002 διοργανική συμφωνία για την παράταση της διοργανικής συμφωνίας που υπεγράφη στις 28 Φεβρουαρίου 2002 για τη χρηματοδότηση της Συνέλευσης για το μέλλον της Ευρωπαϊκής Ένωσης.

(2) Πρέπει να παραταθεί από την 1η Ιανουαρίου 2003 έως το πέρας των εργασιών της Συνέλευσης, και το αργότερο έως τις 31 Δεκεμβρίου 2003, και η απόφαση των αντιπροσωπειών των κυβερνήσεων των κρατών μελών συνερχομένων στο πλαίσιο του Συμβουλίου της 21ης Φεβρουαρίου 2002, σχετικά με τη σύσταση του ταμείου για τη χρηματοδότηση της Συνέλευσης για το μέλλον των Ευρωπαϊκής Ένωσης και τη θέσπιση δημοσιονομικών κανόνων για την διαχείριση του εν λόγω ταμείου(1), σύμφωνα με το άρθρο 24 παράγραφος 2.

(3) μια τεχνική προσαρμογή του άρθρου 14 της οικείας απόφασης των αντιπροσώπων των κυβερνήσεων κρατών μελών για να ληφθεί υπόψιν ο κανονισμός (ΕΚ, Ευρατόμ) αριθ. 1605/2002 της Συμβουλίου, της 25ης Ιανουαρίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων(2), που ισχύει από την 1η Ιανουαρίου 2003,

ΑΠΟΦΑΣΙΖΟΥΝ:

Άρθρο 1

Η απόφαση των αντιπροσώπων των κυβερνήσεων των κρατών μελών συνερχομένων στο πλαίσιο του Συμβουλίου, της 21ης Φεβρουαρίου 2002, σχετικά με τη σύσταση ταμείου για τη χρηματοδότηση της Συνέλευσης για το μέλλον της Ευρώπης και τη θέσπιση δημοσιονομικών κανόνων για τη διαχείριση του εν λόγω ταμείου παρατείνεται από την 1η Ιανουαρίου 2003 έως το πέρας των εργασιών της Συνέλευσης και το αργότερο έως τις 31 Δεκεμβρίου 2003.

Άρθρο 2

Το άρθρο 14 της απόφασης του άρθρου 1 αντικαθίσταται από το ακόλουθο κείμενο:

"Άρθρο 14

Ο εσωτερικός δημοσιονομικός έλεγχος του ταμείου διενεργείται από μόνιμο ή άλλο υπάλληλο της γενικής γραμματείας του Συμβουλίου, οριζόμενο προς τούτο με απόφαση της αρμόδιας για τους διορισμούς αρχής (στο εξής 'ΑΔΑ') που ορίζει τις λεπτομέρειες του ελέγχου αυτού."

Άρθρο 3

Η παρούσα απόφαση τίθεται σε ισχύ την 1η Ιανουαρίου 2003.

Άρθρο 4

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 20 Δεκεμβρίου 2002.

Ο Πρόεδρος

P. S. Møller

(1) ΕΕ L 60 της 1.3.2002, σ. 56.

(2) ΕΕ L 248 της 19.6.2002, σ. 1.
Απόφαση των αντιπροσώπων των κυβερνήσεων των κρατών μελών συνελθόντων στα πλαίσια του Συμβουλίου

της 19ης Ιουλίου 2002

σχετικά με τις επιπτώσεις της λήξης της συνθήκης για την ίδρυση της Ευρωπαϊκής Κοινότητας Άνθρακα και Χάλυβα (ΕΚΑΧ) στις διεθνείς συμφωνίες που έχει συνάψει η ΕΚΑΧ

(2002/595/ΕΚ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

Εκτιμώντας τα ακόλουθα:

(1) Δυνάμει του άρθρου 97 της συνθήκης ΕΚΑΧ, η ισχύς της συνθήκης αυτής λήγει στις 23 Ιουλίου 2002.

(2) Η ΕΚΑΧ έχει συνάψει ορισμένες διεθνείς συμφωνίες με τρίτες χώρες.

(3) Στις εν λόγω συμφωνίες δεν προβλέπεται το ενδεχόμενο της λήξης της συνθήκης ΕΚΑΧ.

(4) Τα θέματα που καλύπτονται από τη συνθήκη ΕΚΑΧ θα καλύπτονται, μετά τη λήξη της, από τη συνθήκη για την ίδρυση της Ευρωπαϊκής Κοινότητας.

(5) Προς το συμφέρον της ΕΚΑΧ και των ενδιαφερομένων τομέων, οι εν λόγω διεθνείς συμφωνίες θα πρέπει να παραμείνουν σε ισχύ μετά τη λήξη της συνθήκης ΕΚΑΧ και να περιέλθουν στην Ευρωπαϊκή Κοινότητα,

ΑΠΟΦΑΣΙΖΟΥΝ:

Άρθρο 1

Από τις 24 Ιουλίου 2002, τα δικαιώματα και οι υποχρεώσεις που απορρέουν από τις διεθνείς συμφωνίες τις οποίες έχει συνάψει η ΕΚΑΧ αναλαμβάνονται από την Ευρωπαϊκή Κοινότητα.

Άρθρο 2

Η παρούσα απόφαση τίθεται σε ισχύ την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 24 Ιουλίου 2002.

Βρυξέλλες, 19 Ιουλίου 2002.

Ο Πρόεδρος

T. Pedersen
Aπόφαση των αντιπροσώπων των κυβερνήσεων των κρατών μελών συνερχομένων στα πλαίσια του Συμβουλίου

της 18ης Νοεμβρίου 2002

σχετικά με τα συμπεράσματα του Ευρωπαϊκού Συμβουλίου των Βρυξελλών της 24ης και 25ης Οκτωβρίου 2002

(2002/929/ΕΚ)

Οι αντιπρόσωποι των κυβερνήσεων των κρατών μελών, συνερχόμενοι στα πλαίσια του Συμβουλίου, υπενθυμίζουν το σημείο 12 "Άμεσες πληρωμές" των συμπερασμάτων του Ευρωπαϊκού Συμβουλίου των Βρυξελλών της 24ης και 25ης Οκτωβρίου 2002, σύμφωνα με το οποίο η σταδιακή εφαρμογή των άμεσων πληρωμών που προβλέπει θα πραγματοποιηθεί μέσα σε πλαίσιο δημοσιονομικής σταθερότητας, στο οποίο οι συνολικές ετήσιες δαπάνες που συνδέονται με την αγορά και οι άμεσες πληρωμές σε μία Ένωση 25 κρατών δεν θα μπορούν -κατά την περίοδο 2007-2013- να υπερβαίνουν σε πραγματικές τιμές το ανώτατο όριο του υποτομέα 1Α για το έτος 2006, το οποίο συμφωνήθηκε στο Βερολίνο για την ΕΕ των 15, και το προτεινόμενο αντίστοιχο ανώτατο όριο δαπανών για τα νέα κράτη μέλη για το έτος 2006. Οι συνολικές δαπάνες σε ονομαστικές τιμές, όσον αφορά τις δαπάνες που συνδέονται με την αγορά και τις άμεσες πληρωμές για κάθε έτος της περιόδου 2007-2013, θα διατηρηθούν κάτω από το προαναφερθέν ανώτατο όριο του 2006 επαυξημένο κατά 1 % ετησίως. Οι αντιπρόσωποι των κυβερνήσεων των κρατών μελών συμφώνησαν ότι τούτο οδηγεί στα ακόλουθα ποσά:

ΥΠΟΤΟΜΕΑΣ 1Α ΕΕ-25 τρέχουσες τιμές

>ΘΕΣΗ ΠΙΝΑΚΑ>

Βρυξέλλες, 18 Νοεμβρίου 2002.

Ο Πρόεδρος

P. S. Møller
Απόφαση των αντιπροσώπων των κυβερνήσεων των κρατών μελών

της 6ης Ιουνίου 2001

περί διορισμού μελών του Πρωτοδικείου των Ευρωπαϊκών Κοινοτήτων

(2001/438/ΕΚ, ΕΚΑΧ, Ευρατόμ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 225,

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 32 Δ,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 140 Α,

την απόφαση 88/591/ΕΟΚ, ΕΚΑΧ, Ευρατόμ του Συμβουλίου, της 24ης Οκτωβρίου 1988, για την ίδρυση Πρωτοβαθμίου Δικαστηρίου των Ευρωπαϊκών Κοινοτήτων(1),

Εκτιμώντας τα ακόλουθα:

(1) Η θητεία των κκ. John D. COOKE, Nicholas James FORWOOD, Rafael GARCIA-VALDECASAS Y FERNÁNDEZ, της κας Pernilla LINDH, των κκ. Paolo MENGOZZI, Jörg PIRRUNG και André POTOCKI, μελών του Πρωτοδικείου των Ευρωπαϊκών Κοινοτήτων, λήγει στις 31 Αυγούστου 2001.

(2) Απαιτείται μερική ανανέωση του Πρωτοδικείου των Ευρωπαϊκών Κοινοτήτων για το διάστημα από 1ης Σεπτεμβρίου 2001 έως 31 Αυγούστου 2007,

ΑΠΟΦΑΣΙΖΟΥΝ:

Άρθρο 1

Διορίζονται μέλη του Πρωτοδικείου των Ευρωπαϊκών Κοινοτήτων για την περίοδο από την 1η Σεπτεμβρίου 2001 έως τις 31 Αυγούστου 2007:

ο κ. John D. COOKE

ο κ. Nicholas James FORWOOD

ο κ. Rafael GARCIA-VALDECASAS Y FERNÁNDEZ

ο κ. Hubert LEGAL

η κα Pernilla LINDH

ο κ. Paolo MENGOZZI

ο κ. Jörg PIRRUNG.

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 6 Ιουνίου 2001.

Ο Πρόεδρος

G. Lund

(1) ΕΕ L 319 της 25.11.1988, σ. 1, διορθωτικό στην ΕΕ C 215 της 21.8.1989, σ. 1· απόφαση όπως τροποποιήθηκε από την απόφαση 93/350/ΕΟΚ, ΕΚΑΧ, Ευρατόμ, (ΕΕ L 144 της 16.6.1993, σ. 21).
Απόφαση της Επιτροπής των Μονίμων Αντιπροσώπων

της 13ης Ιουνίου 2001

περί συστάσεως ομάδας εργασίας υψηλού επιπέδου

(2001/C 183/01)

Η ΕΠΙΤΡΟΠΗ ΤΩΝ ΜΟΝΙΜΩΝ ΑΝΤΙΠΡΟΣΩΠΩΝ,

Έχοντας υπόψη τη συνθήκη περί ιδρύσεως της Ευρωπαϊκής Κοινότητας, και ιδίως το άρθρο 207 παράγραφος 1,

Έχοντας υπόψη τον εσωτερικό κανονισμό του Συμβουλίου, και ιδίως το άρθρο 19 παράγραφος 3,

Εκτιμώντας τα ακόλουθα:

(1) Το Συμβούλιο συμφώνησε στις 5 Ιουνίου 2001 να συσταθεί ομάδα εργασίας υψηλού επιπέδου για τον συντονισμό των εργασιών και την επίτευξη παράλληλης προόδου για την δέσμη των φορολογικών μέτρων.

(2) Το Συμβούλιο μπορεί να αναθέσει στην ομάδα εργασίας και άλλα καθήκοντα στον τομέα της φορολογίας,

ΑΠΟΦΑΣΙΖΕΙ:

Άρθρο 1

Ιδρύεται μια ομάδα εργασίας υψηλού επιπέδου, εφεξής καλούμενη "ομάδα εργασίας", για τον συντονισμό των εργασιών και την επίτευξη παράλληλης προόδου για την δέσμη των φορολογικών μέτρων.

Άρθρο 2

Η ομάδα εργασίας αποτελείται από αντιπροσώπους υψηλού επιπέδου που ορίζονται από τα κράτη μέλη. Η Επιτροπή ορίζει έναν αντιπρόσωπο υψηλού επιπέδου που συμμετέχει στις εργασίες της ομάδας εργασίας η οποία προεδρεύεται από τον αντιπρόσωπο του κράτους μέλους το οποίο ασκεί την Προεδρία του Συμβουλίου.

Άρθρο 3

Η υποβολή εκθέσεων προς το Συμβούλιο γίνεται τηρουμένου πλήρως του άρθρου 207 της συνθήκης ΕΚ.

Άρθρο 4

Όταν εξετάζονται ζητήματα που αφορούν τις συνολικές οικονομικές εξελίξεις και τις οικονομικές πολιτικές, οι εκθέσεις της ομάδας πρέπει, με την επιφύλαξη του ρόλου της Επιτροπής των Μόνιμων Αντιπροσώπων, να διαβιβάζονται επίσης και στην οικονομική και δημοσιονομική επιτροπή ή/και την επιτροπή οικονομικής πολιτικής με σκοπό ενδεχομένως την έκδοση γνώμης.

Άρθρο 5

Το μέλλον της ομάδας εργασίας θα εξεταστεί μόλις επιτευχθεί οριστική συμφωνία για τη δέσμη φορολογικών μέτρων.

Άρθρο 6

Η απόφαση αυτή αρχίζει να παράγει αποτελέσματα από την ημέρα της έκδοσής της.

Θα δημοσιευθεί στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 13 Ιουνίου 2001.

Για την Επιτροπή των Μόνιμων Αντιπροσώπων

Ο Πρόεδρος

G. Lund
Απόφαση των αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίου

της 27ης Νοεμβρίου 2001

για τη φορολόγηση εισοδημάτων από αποταμίευση στις υπερπόντιες χώρες ή συνδεδεμένα εδάφη

(2001/823/ΕΚ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

Έχοντας υπόψη τα συμπεράσματα του Ευρωπαϊκού Συμβουλίου της Santa Maria da Feira της 19ης και 20ής Ιουνίου 2000, και ιδίως το παράρτημα IV, παράγραφος 2 στοιχείο γ),

ΑΠΟΦΑΣΙΖΟΥΝ:

Άρθρο μόνο

Τα ενδιαφερόμενα κράτη μέλη αναλαμβάνουν τη δέσμευση να προωθήσουν την υιοθέτηση, από όλα τα εξαρτώμενα ή συνδεδεμένα εδάφη της Καραϊβικής που αναφέρει το παράρτημα ΙΑ της απόφασης 2001/822/ΕΚ του Συμβουλίου, της 27ης Νοεμβρίου 2001, για τη σύνδεση των Υπερπόντιων Χωρών και Εδαφών με την Ευρωπαϊκή Κοινότητα(1), των ίδιων μέτρων που υιοθετούν και εφαρμόζουν τα κράτη μέλη στο πλαίσιο κοινοτικών κανόνων οι οποίοι πρόκειται να εκδοθούν για τη φορολόγηση εισοδημάτων από αποταμίευση.

Βρυξέλλες, 27 Νοεμβρίου 2001.

Ο Πρόεδρος

A. Neyts-Uyttebroeck

(1) Βλέπε σελίδα 1 της παρούσας Επίσημης Εφημερίδας.
Απόφαση των αντιπροσώπων των κυβερνήσεων των κρατών μελών

της 22ας Ιουνίου 2000

για διορισμό ενός δικαστή στο Δικαστήριο των Ευρωπαϊκών Κοινοτήτων

(2000/422/ΕΚ, ΕΚΑΧ, Ευρατόμ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 223,

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 32 β,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 139,

Εκτιμώντας ότι, δυνάμει των άρθρων 5 και 7 του πρωτοκόλλου περί του οργανισμού του Δικαστηρίου της Ευρωπαϊκής Κοινότητας και των αντιστοίχων διατάξεων των πρωτοκόλλων περί των οργανισμών του Δικαστηρίου της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, και συνεπεία της παραιτήσεως του κ. Günter Hirsch, θα πρέπει να διοριστεί δικαστής για το υπόλοιπο της θητείας του κ. Günter Hirsch,

ΑΠΟΦΑΣΙΖΟΥΝ:

Άρθρο 1

Διορίζεται δικαστής του Δικαστηρίου των Ευρωπαϊκών Κοινοτήτων, από την ημερομηνία ορκωμοσίας της έως και τις 6 Οκτωβρίου 2000 η κα Ninon Colneric.

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 22 Ιουνίου 2000.

Ο Πρόεδρος

V. Valente
Απόφαση των αντιπροσώπων των κυβερνήσεων των κρατών μελών

της 26ης Ιουλίου 2000

για διορισμό Δικαστών και Γενικών Εισαγγελέων του Δικαστηρίου των Ευρωπαϊκών Κοινοτήτων

(2000/491/ΕΚ, ΕΚΑΧ, Ευρατόμ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 223,

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 32β

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 139,

Εκτιμώντας τα ακόλουθα:

(1) Η θητεία της κας Ninon COLNERIC και των κ.κ. David A.O. EDWARD, Peter JANN, P.J.G. KAPTEYN, Antonio Mario LA PERGOLA, José Carlos MOITINHO DE ALMEIDA, Jean-Pierre PUISSOCHET, Hans RAGNEMALM, Δικαστών, καθώς και των κ.κ. Γεωργίου ΚΟΣΜΑ, Nial FENNELLY, Philippe LEGER και Antonio SAGGIO, Γενικών Εισαγγελέων του Δικαστηρίου των Ευρωπαϊκών Κοινοτήτων, λήγει στις 6 Οκτωβρίου 2000.

(2) Θα πρέπει να γίνει μερική ανανέωση του Δικαστηρίου των Ευρωπαϊκών Κοινοτήτων για την περίοδο από 7 Οκτωβρίου 2000 έως 6 Οκτωβρίου 2006,

ΑΠΟΦΑΣΙΖΟΥΝ:

Άρθρο 1

1. Διορίζονται Δικαστές του Δικαστηρίου των Ευρωπαϊκών Κοινοτήτων για την περίοδο από 7 Οκτωβρίου 2000 έως 6 Οκτωβρίου 2006 οι:

κα Ninon COLNERIC

κ. José Narciso DA CUNHA RODRIGUES

κ. David A.O. EDWARD

κ. Peter JANN

κ. Antonio Mario LA PERGOLA

κ. Jean-Pierre PUISSOCHET

κ. Christiaan W.A. TIMMERMANS

κ. Stig VON BAHR

2. Διορίζονται Γενικοί Εισαγγελείς του Δικαστηρίου των Ευρωπαϊκών Κοινοτήτων για την περίοδο από 7 Οκτωβρίου 2000 έως 6 Οκτωβρίου 2006 οι:

κ. L.A. GEELHOED

κ. Philippe LEGER

κα Christine STIX-HACKL

κ. Antonio TIZZANO

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 26 Ιουλίου 2000.

Ο Πρόεδρος

P. Vimont